Η διάγνωση της υψηλής χοληστερίνης γίνεται μέσω μιας εξέτασης αίματος, η οποία μετρά τα επίπεδα των λιπιδίων στο αίμα (ολική χοληστερίνη, τριγλυκερίδια, HDL και LDL χοληστερίνη). Το πόσο συχνά πρέπει να γίνεται αυτή η εξέταση αίματος εξαρτάται από την ηλικία ενός ανθρώπου, το φύλο, το οικογενειακό ιστορικό και το εάν υπάρχουν άλλοι παράγοντες κινδύνου για καρδιαγγειακή πάθηση. \r Όσον αφορά την ηλικία, τα παιδιά πρέπει να πραγματοποιούν τον πρώτο έλεγχο των επιπέδων χοληστερίνης μεταξύ του 9ου και 11ου έτους τους και να τον επαναλαμβάνουν κάθε 5 χρόνια. Ωστόσο, άμα υπάρχει οικογενειακό ιστορικό, η επανάληψη της εξέτασης μπορεί να συνιστάται να γίνεται πιο νωρίς. \r Όσον αφορά τους ενήλικες, ανάλογα με το φύλο και την ηλικία, η εξέταση για έλεγχο των λιπιδίων στο αίμα πρέπει να πραγματοποιείται ως εξής: \r Φύλο: Άνδρες \r Ηλικία: 20-44 ετών \r Συχνότητα εξέτασης: Κάθε 5 χρόνια \r Ηλικία:  45-65 ετών \r Συχνότητα εξέτασης: Κάθε 1-2 χρόνια \r Ηλικία: Άνω των 65 ετών \r Συχνότητα εξέτασης: Κάθε χρόνο \r Φύλο: Γυναίκες \r Ηλικία: 20-54 ετών \r Συχνότητα εξέτασης: Κάθε 5 χρόνια  \r Ηλικία: 55-65 ετών \r Συχνότητα εξέτασης: Κάθε 1-2 χρόνια \r Ηλικία: Άνω των 65 ετών \r Συχνότητα εξέτασης: Κάθε χρόνο \r Ωστόσο, εάν κάποιος έχει διαγνωστεί με κάποια καρδιαγγειακή πάθηση, έχει άλλους παράγοντες κινδύνου ή έχει οικογενειακό ιστορικό παθήσεων που σχετίζονται με τη χοληστερίνη, μπορεί να χρειαστεί να κάνει τον έλεγχο της χοληστερίνης πιο συχνά, ανεξάρτητα από την ηλικία του.